
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
13 ΜΑΪΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

364 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των πολεοδομικών ενοτήτων Ψάχου, 

Μέμου, Κρύα Ιτεών, περιοχής Ζαρουχλέΐκα, δήμου Πατρέων (ν. 

Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6) και 7 (παρ. 1, 2 και 4). 

2. Τις διατάξεις του ν.δ/τος της 17.7.1923 «Περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1, 2, 3, 9, 11, 29 και 70. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6(παρ. 1), 7, 8, 9, 15 και 
16 όπως τροποποιήθηκαν με το άρθρο 13 του ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (ΦΕΚ 141/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 59433/2550// 28.8.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου Πατρών (δήμου Πατρέων), Αγίου Γεωργίου 
Ρίου, (κοινότητας Αγίου Γεωργίου), Παραλίας (κοινότητας Παράλιας), 
Δεμενικών (κοινότητας Σαραβαλίων), ν. Αχαΐας» (ΦΕΚ 1061/Λ/ 
7.11.86). 

6. Την υπ’ αριθ, 238/8/1988 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως πυκνοδομημένων τμημάτων των πολεοδομικών ενοτήτων Ψά¬ 
χου, Μέμου, Κρύα Ιτεών του δήμου Πατρέων (ν. Αχαΐας)», 

7. Την υπ’ αριθ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών* 
Εθνικής Άμυνας, Περιβάλλοντος - Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. 1436/1987 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 

Β). 

9. Τις υπ’ αριθ. 24/87, 22/87, 23/87, 25/87, 26/87, 28/87, 
29/87, 31/87 και 372/87 γνωμοδοτήσεις του δήμου Πατρέων. 

10. Την υπ’ αριθ. 16/11.9.87 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος νομού Αχαΐας. 

11. Την υπ’ αριθ. 342/2.12.87 γνωμοδότηση του Κεντρικού Συμ¬ 


βουλίου Χωροταξίας, Οικισμού και Περιβάλλοντος. 

12. Την υπ’ αριθ. 25/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται: α) το πολεοδομικό σχέδιο των πολεοδομικών ενοτήτων 
Ψάχου, Μέμου και Κρύα Ιτεών (52, 53, 54 αντίστοιχα) περιοχής Ζα- 
ρουχλέϊκα του δήμου Πατρέων (ν. Αχαΐας) ως εξής: 

I) των τμημάτων τους που είναι οικισμοί προ του έτους 1923 και 
έχουν χαρακτηρισθεί σαν πυκνοδομημένα με την υπ’ αριθ.. 238/8/ 
1988 απόφαση του Αναπληρωτή Υπουργού Περιβάλλοντος, Χωροτα¬ 
ξίας και Δημοσίων Έργων, σύμφωνα με τις διατάξεις των άρθρων 1 και 
2 του ν.δ/τος της 17.7.1923, 

II) των λοιπών τμημάτων τους που είναι αραιοδομημένα και αδό- 
μητα σύμφωνα με τις διατάξεις του ν. 1337/1983 και 

III) καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι ιερών ναών, πολυκλαδικού λυκείου, λυκείων, δημοτι¬ 
κών, γυμνασίων, νηπιαγωγείων, βρεφονηπιακών σταθμών, πλατείας, 
αθλητικών εγκαταστάσεων, στάθμευσης Ι.Χ. και χώρος πνευματικού 
κέντρου. 

β) η τροποποίηση του ρυμοτομικού σχεδίου Πατρών στην πολεοδο- 
μική ενότητα Ψάχου με μετατόπιση των οικοδομικών και ρυμοτομικών 
γραμμών, καθορισμό πεζοδρόμων και κοινοχρήστων χώρων στο όριο 
σύνδεσης με την ως άνω περιοχή, όπως οι παραπάνω ρυθμίσεις φαίνο¬ 
νται στα δώδεκα (12) χρωματισμένα πρωτόπυπα διαγράμματα σε κλί¬ 
μακα 1:1000 που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 15747/1988 πράξη του 
και που συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται ο πολεοδομικός κανονισμός των πολεοδομικών ενοτήτων . 
52, 53 και 54 του δήμου Πατρέων των οποίων το πολεοδομικό σχέδιο 
εγκρίνεται με την παραγρ. α II του άρθρου 1 και καθορίζονται οι όροι 
και περιορισμοί δόμησης των πυκνοδομημένων τμημάτων των οικι¬ 
σμών προ του 1923 των οποίων το πολεοδομικό σχέδιο εγκρίνεται με 
το άρθρο 1 παράγρ. αΐ ως ακολούθως. 

Άρθρο 3 

Καθορίζονται Ζώνες Κοινωνικού Συντελεστή (Ζ.Κ.Σ.) οι περιοχές 
που περιβάλλονται με κυανή διακεκομμένη γραμμή όπως φαίνεται στα 
σχετικά διαγράμματα. 

Στη ζώνη αυτή για την εφαρμογή των κατ’> άρθρο 6 παράγρ. 6 του ν. 
1337/1983 προγραμμάτων εφαρμόζεται δεύτερος συντελεστής δόμη¬ 
σης 2,40. Το ύψος των κτιρίων στην περίπτωση αυτή ορίζεται σε 15 μέ¬ 
τρα. 

Άρθρο 4 

Στους οικοδομήσιμους χώρους πλην των χώρων ειδικών χρήσεων 
που καθορίζονται με το άρθρο 1 επιτρέπονται οι εξής χρήσεις: 

α) στα Ο.Τ. με χαρακτηριστικό Α όπως φαίνεται στα σχετικά δια¬ 
γράμματα επιτρέπεται χρήση γενικής κατοικίας όπως προσδιορίζεται 
με το άρθρο 5 του π.δ/τος 81/1980 (ΦΕΚ 27/Α). 

β) στα λοιπά Ο.Τ. της περιοχής επιτρέπεται η χρήση αμιγούς κατοι¬ 
κίας όπως προσδιορίζεται με το άρθρο 4 του ως άνω π.δ/τος. 

Άρθρο 5 

1. Στο πρόσωπο των οικοπέδων οικοδομημενων ή μη επιβάλλεται 
προκήπιο πλάτους δυόμισυ (2,5), τεσσάρων (4), έξι (6) και οκτώ (8) μέ¬ 
τρων σε απότμηση οικοδομικών τετραγώνων, όπως φαίνεται στα ίδια 
διαγράμματα. 

2. Επιβάλλονται παρόδιες στοές πλάτους* 4 μέτρων στις οικοδομές 
που βρίσκονται στις Ζώνες Κοινωνικού Συντελεστή και έχουν πρόσωπα 
σε πλατεία ή σε κοινόχρηστο χώρο, όπως φαίνεται στα ίδια διαγράμ¬ 
ματα. Οι οικοδομές αυτές υποχρεούνται να εφάπτονται στα πλάγια όρια 
του οικοπέδου τους μέχρι βάθους τουλάχιστον 9 μέτρων. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δέκα πέντε (15) μέτρα 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα α) τα οποία κατά τη δημοσίευση του 
παρόντος έχουν: 

Ελάχιστο πρόσωπο: έξι (6) μέτρα 

Ελάχιστο εμβαδόν: εκατό (100) τ.μ. 

β) τα οικόπεδα εκτός των ορίων των πυκνοδομημένων τμημάτων 
όπως εμφανίζονται στην οριστική πράξη εφαρμογής της πολεοδομικής 
μελέτης εφόσον έχουν ελάχιστο πρόσωπο έξι (6) μ. και ελάχιστο εμβα¬ 
δόν εκατό (100) τ.μ. 

γ) τα οικόπεδα εντός των ορίων των πυκνοδομημένων τμημάτων με 
όποιες διαστάσεις είχαν στις 2.7.1968. 


3. Επιπλέον των διατάξεων της προηγουμένης παραγράφου τα οικό¬ 
πεδα θεωρούνται άρτια και οικοδομήσιμα εφόσον στο οικοδομήσιμο 
τμήμα των οικοπέδων εγγράφεται κάτοψη κτιρίου με ελάχιστο εμβαδόν 
50 τ.μ. και ελάχιστη πλευρά 5 μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8) 

6. Κατ’ εξαίρεση της προηγουμένης παραγράφου 5 ορίζεται: 

α) συντελεστής δόμησης 1,20 για οικόπεδα εμβαδού μικρότερου των 
150 μ2 εφόσον η συνολική επιφάνεια ορόφων δεν υπερβαίνει τα 120 
μ2. Η εξαίρεση αυτή έχει εφαρμογή σε οικόπεδα που βρίσκονται σε μη 
πυκνοδομημένες περιοχές και έχουν προκόψει από κατάτμηση μέχρι 
την 10.3.1982 αφού αφαιρεθεί το εμβαδόν της εισφοράς σε γη που κα¬ 
θορίζεται στο ν. 1337/83. 

β) συντελεστής δόμησης 1,20 για οικόπεδα εμβαδού κάτω των 200 
μ2 που βρίσκονται εντός πυκνοδομημένων περιοχών εφόσον η συνολική 
επιφάνεια ορόφων δεν υπερβαίνει τα 160 μ2. 

7. Μέγιστο επιτρεπόμενο ύψος κτιρίων οκτώ και μισό (8,5) μέτρα το 
οποίο προσαυξάνεται κατά ένα και μισό (1,5) μέτρο σε περίπτωση κατα¬ 
σκευής στέγης. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κύβερνήσεως. 

Στον Αναπληρωτή Τπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα 28 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΡΥΜΟΤΟΜΙΚΟ ΣΧΕΔΙΟ 

































3940 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


νΟΜΑΡ X ΙΑ ΑΧΑΙΑΙ 
ΤΜΗΜΑ ΠΟΛΕΟΔΟΜΙΑ Ζ 


ΠΟΛΕΟΔΟΜΙΚΗ ΜΕΛ ΕΤΗ - ΕΠΕΚΤΑΣΗ ΠΑΤΡΑ 

ΝΟΜΑΡΧΙΑ ΑΧΑΙΑΣ 
ΤΜΗΜΑ ΠΟΛΕΟΔΟΜΙΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















